CELEX: 32006D0140
Language: et
Date: 2006-02-15 00:00:00
Title: 2006/140/EÜ: Komisjoni otsus,  15. veebruar 2006 , mis käsitleb ühenduse rahalist toetust seoses Küprose esitatud ettepanekuga kitsede TSE-resistentsete PrP geenide uurimiseks aastal 2006  (teatavaks tehtud numbri K(2006) 408 all)

24.2.2006   
            
            
               ET
            
            
               Euroopa Liidu Teataja
            
            
               L 54/44
            
         
      KOMISJONI OTSUS,
   15. veebruar 2006,
   mis käsitleb ühenduse rahalist toetust seoses Küprose esitatud ettepanekuga kitsede TSE-resistentsete PrP geenide uurimiseks aastal 2006
   (teatavaks tehtud numbri K(2006) 408 all)
   (Ainult kreekakeelne tekst on autentne)
   (2006/140/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
   ning arvestades järgmist:
   
               (1)
            
            
               Transmissiivsete spongioossete entsefalopaatiate (TSEde), sealhulgas inimestel surmaga lõppeva Creutzfeldt-Jacobi tõve vormi põhjuseks peetava veiste spongioosse entsefalopaatia (BSE) likvideerimine väikemäletsejalistel on loomatervishoiu ja tarbijakaitse seisukohast äärmiselt oluline.
            
         
               (2)
            
            
               Lammaste puhul on TSE likvideerimise peamiseks abivahendiks resistentseid prioonvalgu (PrP) geene kandvate isendite selektsioon. Seetõttu on komisjoni otsusega 2003/100/EÜ (2) kehtestatud miinimumnõuded aretusprogrammide kehtestamiseks, et saavutada lammaste resistentsus TSE suhtes. Kitsede TSE-resistentsete PrP geenide kohta on väga vähe teavet.
            
         
               (3)
            
            
               TSE-resistentsete genotüüpide olemasolu kitsedel on vaja kindlaks teha, et täiustada ühenduse veterinaariaalaseid õigusnorme, eriti neid, mis käsitlevad TSEde kontrolli ja võimalikku likvideerimist kõnealustel loomadel.
            
         
               (4)
            
            
               Küpros esitas 2005. aastal kaheaastase kitsede TSE-resistentsete genotüüpide uurimise programmi, et taotleda ühenduselt rahalist toetust. Uurimuse eesmärk on jätkata Küprose kitsede PrP geeni uurimist, et kinnitada varasema uurimuse tulemusena leitud PrP polümorfismi, mis osutab resistentsusele TSEde suhtes, ja hinnata andmeid, et määrata kindlaks TSE-resistentsete PrP geenide algne esinemissagedus kitsede hulgas. Küprosel on TSEd kitsede hulgas väga levinud ja seetõttu sobib see liikmesriik niisuguse katseprojekti teostajaks. Uurimust on kavas alustada 1. jaanuaril 2006.
            
         
               (5)
            
            
               Uurimuse teostab Küprose Põllumajanduse, Looduslike Ressursside ja Keskkonna Ministeeriumi veterinaarteenistus. Uurimuse teadusjärelevalvet teostab ühenduse TSE tugilabor.
            
         
               (6)
            
            
               Vastavalt nõukogu määruse (EÜ) nr 1258/1999 (3) artikli 3 lõikele 2 rahastatakse ühenduse eeskirjade kohaselt võetud veterinaar- ja taimetervisemeetmeid Euroopa Põllumajanduse Arendus- ja Tagatisfondi tagatisrahastust; finantskontrolli läbiviimise eesmärgil kohaldatakse nõukogu määruse (EÜ) nr 1258/1999 artikleid 8 ja 9.
            
         
               (7)
            
            
               Ühenduse rahalist toetust antakse juhul, kui ettenähtud meetmeid on tõhusalt rakendatud, ning eeldusel, et ametiasutused esitavad kogu vajaliku teabe ettenähtud tähtaja jooksul. Eelarve tõttu määratakse ühenduse toetus igal aastal.
            
         
               (8)
            
            
               On vaja kindlaks määrata kurss, mille alusel konverteeritakse toetusetaotlused, mis on esitatud nõukogu 15. detsembri 1998. aasta määruse (EÜ) nr 2799/98 (millega kehtestatakse põllumajanduse eurol põhinev valuutakord) (4) artikli 1 punktis d määratletud omavääringus.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Kitsede TSE-resistentsete PrP geenide uurimise programm, mille on esitanud Küpros, kiidetakse heaks kaheteistkümneks kuuks alates 1. jaanuarist 2006.
   2.   Ühenduse rahaline toetus lõikes 1 nimetatud programmile hõlmab lisa 1. peatüki kohaselt kuni 100 % Küprose laboratoorsete analüüsidega seotud kuludest (käibemaksuta). Toetuse maksimummäär on 47 500 eurot.
   Artikkel 2
   1.   Artikli 1 punktis 2 osutatud rahalist toetust antakse Küprosele eeldusel, et programmi rakendamine on kooskõlas asjakohaste ühenduse õigusaktide sätetega, sealhulgas konkurentsieeskirjade ja riigihankelepingute sõlmimist käsitlevate eeskirjadega, ning punktidega a–e ettenähtud tingimused on täidetud.
   
               a)
            
            
               1. jaanuariks 2006 jõustatakse programmi rakendamiseks vajalikud õigusnormid.
            
         
               b)
            
            
               Uuringu esimese kaheksa kuu finants- ja tehnilisi aspekte hõlmav vahekokkuvõte esitatakse hiljemalt kaks kuud pärast kõnealuse perioodi lõppu. Aruanne vastab lisa 2. peatükis esitatud näidisele.
            
         
               c)
            
            
               Hiljemalt 31. märtsiks 2007 esitatakse lõplik aruanne uurimuse üldise teostuse ja tulemuste kohta kogu ühenduse toetatud perioodi jooksul. Aruanne sisaldab 2006. aasta tehniliste ja finantsaspektide hinnangut vastavalt lisa 2. peatükis ettenähtud näidisele ja tõendusmaterjali kantud kulude kohta.
            
         
               d)
            
            
               Kõnealused aruanded sisaldavad olulist ja väärtuslikku tehnilist ja teaduslikku teavet, mis vastab ühenduse meetme eesmärgile.
            
         
               e)
            
            
               Programmi rakendatakse tõhusalt.
            
         2.   Kui esimese lõike punktis c nimetatud tähtajast ei peeta kinni, vähendatakse toetust 2007. aasta 1. mail 25 %, 1. juunil 50 %, 1. juulil 75 % ja 1. septembril 100 %.
   Artikkel 3
   Riigi omavääringus “n” kuus esitatud hüvitamistaotluste alusel tehtavate maksete konverteerimiskurss on “n+1” kuu kümnenda päeva konverteerimiskurss või kursi noteerimisele eelneva päeva kurss.
   Artikkel 4
   Käesolevat otsust kohaldatakse alates 1. jaanuarist 2006.
   Artikkel 5
   Käesolev otsus on adresseeritud Küprose Vabariigile.
   
      Brüssel, 15. veebruar 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Direktiivi on viimati muudetud Euroopa Parlamendi ja nõukogu direktiiviga 2003/99/EÜ (ELT L 325, 12.12.2003, lk 31).
   
      (2)  ELT L 41, 14.2.2003, lk 41.
   
      (3)  EÜT L 160, 26.6.1999, lk 103.
   
      (4)  EÜT L 349, 24.12.1998, lk 1.
   
      LISA
      1.PEATÜKK
      Ühenduse rahaline toetus
      
                  Kulud
               
               
                  Ühikute arv
               
               
                  Ühiku maksumus eurodes
               
               
                  Kogumaksumus eurodes
               
               
                  Ühenduse toetus
               
            
                  Proovide võtmine
               
               
                  70 tundi
               
               
                  21 eurot
               
               
                  1 470 eurot
               
               
                  puudub
               
            
                  Histoloogilised uuringud
               
               
                  1 500 analüüsi
               
               
                  3,5 eurot
               
               
                  5 250 eurot
               
               
                  puudub
               
            
                  PrP genotüpiseerimine
                  DNA sekveneerimine
               
               
                  750 analüüsi
               
               
                  60 eurot
               
               
                  45 000 eurot
               
               
                  kuni 750 analüüsi maksumus 60 eurot analüüsi kohta
               
            
                  Kiirtestid
               
               
                  Testikomplektid ja tarvikud
               
               
                  250 testi
               
               
                  14 eurot
               
               
                  3 500 eurot
               
               
                  kuni 250 testi maksumus 10 eurot testi kohta
               
            
                  Töö
               
               
                  60 tundi
               
               
                  20 eurot
               
               
                  1 200 eurot
               
               
                  puudub
               
            
                  Kooskõlastamine ja andmete hindamine
               
               
                  1 778 tundi
               
               
                  14,5 eurot
               
               
                  25 780 eurot
               
               
                  puudub
               
            
                  Tugilabori eksperdi reisi- ja majutuskulud
               
               
                  1 reis
               
               
                  1 300 eurot
               
               
                  1 300 eurot
               
               
                  puudub
               
            
                   
               
               
                  Kogusumma:
               
               
                  kuni 47 500 eurot
               
            2.PEATÜKK
      Tehnilised ja finantsaruanded
      A jagu.   Tehnilised aruanded
      
                   
               
               
                  Aruandeperiood alates kuni
               
            PrP genotüübi määramine DNA sekveneerimise abil
      
                   
               
               
                  Proovide hulk, mille puhul 146. koodon vastab järgmisele aminohappele:
               
            
                  asparagiinhape
               
               
                  seriin
               
               
                  …
               
               
                  muu
               
            
                  Histoloogiliselt TSE + taudikahtlusjuhud, kiirtest +
               
               
                   
               
               
                   
               
               
                   
               
               
                   
               
            
                  Histoloogiliselt TSE + taudikahtlusjuhud, kiirtest –
               
               
                   
               
               
                   
               
               
                   
               
               
                   
               
            
                  Histoloogiliselt TSE – taudikahtlusjuhud, kiirtest +
               
               
                   
               
               
                   
               
               
                   
               
               
                   
               
            
                  Histoloogiliselt TSE – taudikahtlusjuhud, kiirtest –
               
               
                   
               
               
                   
               
               
                   
               
               
                   
               
            
                  Veterinaarkontroll
               
               
                   
               
               
                   
               
               
                   
               
               
                   
               
            B jagu.   Kontrollimisel tekkivate kulude deklaratsioon (1)
      
      
                   
               
               
                  Aruandeperiood alates kuni
               
            
                   
               
               
                  Finantstoetust sätestava komisjoni otsuse viitenumber:
               
            
                  Kuludega seotud toiming
               
               
                  Ühikute arv
               
               
                  Aruandeperioodi jooksul kantud kulud (riigi omavääringus)
               
            
                  PrP genotüpiseerimine DNA sekveneerimise abil. Analüüside arv:
               
               
                   
               
               
                   
               
            
                  Kiirtestid. Testide arv:
               
               
                   
               
               
                   
               
            
                  Kiirtestid. Tööaeg tundides:
               
               
                   
               
               
                   
               
            
         (1)  Vastavalt artikli 2 punktile c tuleb lõpliku aruande esitamisel lisada iga kuluartikli juurde kulutuste nimekiri koos tõendava materjaliga.